IżŻ-ŻGĦOŻIJA U tidher l-ewwel xagħra bajda kif xuxtek iħabbillek ftit ir-riħ, u tgħid: ''is-snin għaddew u jiena bdejt nixjieħ.' U tħares lejn il-mera u ssib fil-wiċċ tikmix u taħt għajnejk il-boroż li b'xejn ma jillixxaw. Il-ħajja mhix kemm iddum fid-dinja, il-ħajja fiż-żgħożija … Ħela ta' żmien il-bqija. U tħares lejn persuntek u ssib li ż-żaqq rabbejt, u l-ħeffa ġa naqsitlek li kellek int f'riġlejk. Tistaqsi bħal belhani lilek innifsek x'ġara, kif int m'għadikx ta' dari. Ftit tas-snin ilu int ma kontx int ta' llum. U x'ħadt mill-ħajja tiegħek jekk ħlejt fix-xejn żgħożitek Jekk qatt ma doqt il-ħlewwa tan-nisa sbieħ, tas-safar, ta' l-ikel bnin ifewwaħ ġol fided fuq l-imwejjed2 Jekk qatt ma doqt l-inbejjed minn kalċijiet tad-deheb2 IL-MALTI X'baqagħlek issa Tkaxkar il-jiem tal-għomor tiegħek — waħdek, bla qatt titwennes bl-imħabba tal-ħbieb veri li jfittxu jieqfu miegħek. Waqt hi ż-żgħożija, ħolma li taħrab minn idejk jekk ma tagħrafx taħfinha kif ħiemda tersaq lejk. Ħolma li trid taħkimha u tgħid: Hawn hi f'idejja, inżommha l-ftit li nista' qabel ma tibqa' għaddejja. ' U tgħid ukoll: ''Din hija, ħalli ngawdiha llum, għada minn idi taħrab kif jaħrab dlonk il-jum, u 'l qalbi tħalli biss taħbit li jgħodd is-siegħa tal-mewt li lili tmiss. Il-ħajja frugħa u niket għax ir-rebbiegħa tagħha qasira wisq u tqarrqek kif sbejħa inti tilmaħha. Qisha miraġġ li jidher f'deżert u mbagħad igħib f'daqqa, ilma li l-ġnien iħalli għatxan, niexef, bla jissaqqa.